LOT:n lento 007

LOT:n lento 007 oli LOT:n reittilento New Yorkista Varsovaan. 14. maaliskuuta 1980 lennolla käytetty Iljušin Il-62 syöksyi maahan Varsovassa. Kaikki 77 matkustajaa ja kymmenen miehistön jäsentä kuolivat onnettomuudessa.

Lento oli lähestymässä Okęcien lentoasemaa, kun miehistö huomasi, ettei laskutelineiden lukittumisesta kertova valo ollut syttynyt. Kun moottorien tehoa lisättiin, moottorin numero 2 turbiinin levy hajosi kappaleiksi metallin väsymisestä johtuen. Palaset vaurioittivat korkeusvakainten ja peräsimen ohjausvaijereita, minkä seurauksena miehistö menetti koneen hallinnan.

LOT:n lennolla 5055 sattui seitsemän vuotta myöhemmin Varsovassa samankaltainen onnettomuus, jossa kuoli 183 ihmistä.

Lähteet

Viitteet 

Vuoden 1980 lento-onnettomuudet
Lento-onnettomuudet Puolassa